Publication: Magyar Közlöny
Issue: MK-2003-70 (Year: 2003, Number: 70)
Era: 1990-2004
Section: a 18/2003. (VI. 20.) OM rendelethez
Paragraph Index: 632

6. Az ismeretek ellenõrzési rendszere Az ellenõrzési rendszer az intézményi tantervben elõírt kritérium jellegû aláírások, gyakorlati jegyek megszerzésébõl, a vizsgák (beszámolók, kollokviumok, szigorlatok), valamint szakmai gyakorlatok teljesítésébõl, szakdolgozat elkészítésébõl és a záróvizsga letételébõl tevõdik össze. 6.1. A szakdolgozat A szakdolgozat a kertészeti és élelmiszer-gazdasági szaktanácsadó témakörében önálló kutatás-fejlesztés alapján elkészített írásbeli munka, amely tanúsítja, hogy a hallgató tanulmányaira és a szakirodalomra támaszkodva képes az adott téma feldolgozására, valamint a saját vizsgálatokból származó eredmények szakszerû bemutatására. A szakdolgozathoz rendelt kreditek száma: 10 kreditpont. 6.2. A záróvizsga 6.2.1. A záróvizsgára bocsátás feltételei: — a tantervben elõírt követelmények teljesítése, — a szakdolgozat benyújtása, bírálók általi elfogadása. 6.2.2. A záróvizsga részei: — komplex szóbeli vizsga, amely magába foglalja: = a stratégiai menedzsment, a vállalati/vállalkozási ismeretek, valamint a pénzügyi tervezés és finanszírozás ismeretköröket, = a szaktanácsadás módszertani ismeretköreit; — a szakdolgozat védése. 6.2.3. A záróvizsga eredménye A záróvizsga eredményét a szakdolgozat minõsítésének és a komplex szóbeli vizsgának az egész jegyre kerekített számtani átlaga adja. XII. Mezõgazdasági szaktanácsadó szakirányú továbbképzési szak

Source: https://magyarkozlony.hu/hivatalos-lapok/e6ed60775b3c31b524afce87dd4771b0ddd8d111/dokumentumok/bc7273702a64f842f279df2a2ad4cd441a3d6eb2/letoltes